turjo4nis/wikipedia-bn-dump-20250701 huggingface dataset:
বরিশাল-৩

বরিশাল-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি বরিশাল জেলায় অবস্থিত জাতীয় সংসদের ১২১নং আসন।

সীমানা
বরিশাল-৩ আসনটি বরিশাল জেলার মুলাদী উপজেলা ও বাবুগঞ্জ উপজেলা নিয়ে গঠিত।

ইতিহাস 
বরিশাল-৩ নির্বাচনী এলাকা ১৯৭৩ সালে স্বাধীন বাংলাদেশে প্রথম সংসদ নির্বাচনের সময় গঠিত হয়েছিল।

২০০৮ সালের সাধারণ নির্বাচনের আগে, বাংলাদেশ নির্বাচন কমিশন ২০০১ সালের আদমশুমারির প্রকাশিত জনসংখ্যার পরিবর্তন প্রতিফলিত করার জন্য নির্বাচনী সীমানা পুনঃনির্ধারণ করে। ফলে ২০০৮ সালের নির্বাচনে এ আসনের সীমানা পুনরায় বদল হয়েছিল।

নির্বাচিত সাংসদ

নির্বাচন

২০১০-এর দশকে নির্বাচন

২০০০-এর দশকে নির্বাচন

১৯৯০-এর দশকে নির্বাচন

তথ্যসূত্র

বহিঃসংযোগ
 প্রথম আলোতে বরিশাল-৩

বরিশাল জেলার জাতীয় সংসদীয় আসন
১৯৭৩-এ বাংলাদেশে প্রতিষ্ঠিত
বরিশাল-৪

বরিশাল-৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি বরিশাল জেলায় অবস্থিত জাতীয় সংসদের ১২২নং আসন।

সীমানা
বরিশাল-৪ আসনটি বরিশাল জেলার মেহেন্দিগঞ্জ উপজেলা ও হিজলা উপজেলা নিয়ে গঠিত।

ইতিহাস 
বরিশাল-৪ নির্বাচনী এলাকা ১৯৭৩ সালে স্বাধীন বাংলাদেশে প্রথম সংসদ নির্বাচনের সময় গঠিত হয়েছিল।

২০০৮ সালের সাধারণ নির্বাচনের আগে, বাংলাদেশ নির্বাচন কমিশন ২০০১ সালের আদমশুমারির প্রকাশিত জনসংখ্যার পরিবর্তন প্রতিফলিত করার জন্য নির্বাচনী সীমানা পুনঃনির্ধারণ করে। ফলে ২০০৮ সালের নির্বাচনে এ আসনের সীমানা পরিবর্তন হয়েছিল।

নির্বাচিত সাংসদ

নির্বাচন

২০১০-এর দশকে নির্বাচন

২০০০-এর দশকে নির্বাচন

১৯৯০-এর দশকে নির্বাচন

তথ্যসূত্র

বহিঃসংযোগ
 প্রথম আলোতে বরিশাল-৪

বরিশাল জেলার জাতীয় সংসদীয় আসন
১৯৭৩-এ বাংলাদেশে প্রতিষ্ঠিত
বরিশাল-৫

বরিশাল-৫ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি বরিশাল জেলায় অবস্থিত জাতীয় সংসদের ১২৩নং আসন।

সীমানা
বরিশাল-৫ আসনটি বরিশাল জেলার বরিশাল সিটি কর্পোরেশন ও বরিশাল সদর উপজেলা নিয়ে গঠিত।

ইতিহাস 
বরিশাল-৫ নির্বাচনী এলাকা ১৯৭৩ সালে স্বাধীন বাংলাদেশে প্রথম সংসদ নির্বাচনের সময় গঠিত হয়েছিল।

নির্বাচিত সাংসদ

নির্বাচন

২০১০-এর দশকে নির্বাচন 
এপ্রিল ২০১৪ সালে শওকত হোসেন হিরণ মারা যান। উপনির্বাচনে তার স্ত্রী জেবুন্নেছা আফরোজ নির্বাচিত হন৷

বিরোধীদলগুলি ২০১৪ সাধারণ নির্বাচন বর্জন করে তাদের প্রার্থীতা প্রত্যাহার করে নিলে শওকত হোসেন হিরণ বিনা প্রতিদ্বন্দ্বিতায় নির্বাচিত হন।

২০০০-এর দশকে নির্বাচন

১৯৯০-এর দশকে নির্বাচন 
১৯৯৮ সালের ১২ মার্চ নাসিম বিশ্বাস মারা যান, উপ-নির্বাচনে বিএনপির মজিবুর রহমান সারওয়ার নির্বাচিত হন।

অক্টোবর ১৯৯১ সালে আবদুর রহমান বিশ্বাস বাংলাদেশের রাষ্ট্রপতি হলে, তার আসনটি শুন্য হয়। ডিসেম্বরের উপ-নির্বাচনে এম. আর. সারওয়ার নির্বাচিত হন।

তথ্যসূত্র

বহিঃসংযোগ
 প্রথম আলোতে বরিশাল-৫

বরিশাল জেলার জাতীয় সংসদীয় আসন
১৯৭৩-এ বাংলাদেশে প্রতিষ্ঠিত
বরিশাল-৬

বরিশাল-৬ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি বরিশাল জেলায় অবস্থিত জাতীয় সংসদের ১২৪নং আসন। এ আসনের সর্বশেষ সাংসদ হলেন সাবেক সেনা কর্মকর্তা মেজর জেনারেল (অব:) প্রকৌশলী আবদুল হাফিজ মল্লিক ।

সীমানা
বরিশাল-৬ আসনটি বরিশাল জেলার বাকেরগঞ্জ উপজেলা নিয়ে গঠিত।

ইতিহাস 
বরিশাল-৬ নির্বাচনী এলাকা ১৯৭৩ সালে স্বাধীন বাংলাদেশে প্রথম সংসদ নির্বাচনের সময় গঠিত হয়েছিল।

নির্বাচিত সাংসদ

নির্বাচন

২০১০-এর দশকে নির্বাচন 
বিরোধীদলগুলি ২০১৪ সাধারণ নির্বাচন বর্জন করে তাদের প্রার্থীতা প্রত্যাহার করে নিলে জাতীয় পার্টির নাসরিন জাহান রত্না বিনা প্রতিদ্বন্দ্বিতায় নির্বাচিত হন।

২০০০-এর দশকে নির্বাচন

১৯৯০-এর দশকে নির্বাচন 

১৯৯৫ সালের জানুয়ারিতে উপ-নির্বাচন হয় এবং তাতে বিএনপির মোঃ আবদুর রশিদ খান নির্বাচিত হন।

তথ্যসূত্র

বহিঃসংযোগ
 প্রথম আলোতে বরিশাল-৬

বরিশাল জেলার জাতীয় সংসদীয় আসন
১৯৭৩-এ বাংলাদেশে প্রতিষ্ঠিত
বহুরঙা উড়ন্ত কাঠবিড়ালি

বহুরঙা উড়ন্ত কাঠবিড়ালি () (বৈজ্ঞানিক নাম:Hylopetes alboniger) হচ্ছে হিলোপিটিস গণের একটি ছোট উড়ন্ত কাঠবিড়ালী।

বর্ণনা
বহুরঙা উড়ন্ত কাঠবিড়ালির কান তুলনামূলকভাবে বড়, কানের গোড়া বাঁকানো নয়। এদের চ্যাপ্টা লেজ স্পষ্ট ডিস্টিকিউয়াস, লেজের নিচের পৃষ্ঠে খাটো চুল থাকে। পায়ের তলে সহায়ক কোনো প্যাড থাকে না। এদের কর্তন দাঁত ফ্যাকাসে হলুদ। পিলেজ মাঝারি ধরনের পুরু; দেহতল কালচে ধুসরাভ-বাদামি কিংবা লালচে-বাদামি ও পিঠ সাদা। পা ও লেজ কালচে বাদামি। অপ্রাপ্তবয়স্ক কাঠবিড়ালির পিঠ কালো ও দেহতল সাদা। এদের মাথাসহ দেহের দৈর্ঘ্য ২৫-৩০ সেমি এবং লেজ ২৫-৩০ সেমি।

বিস্তৃতি
বহুরঙা উড়ন্ত কাঠবিড়ালি বাংলাদেশ ছাড়াও ভুটান, কম্বোডিয়া, চীন, ভারত, লাওস, মায়ানমার, নেপাল, থাইল্যান্ড ও ভিয়েতনামে পাওয়া যায়।

তথ্যসূত্র 

ভারতের স্তন্যপায়ী
বাংলাদেশের স্তন্যপায়ী
নেপালের স্তন্যপায়ী
ভুটানের স্তন্যপায়ী
চীনের স্তন্যপায়ী
বার্মার স্তন্যপায়ী
লাওসের স্তন্যপায়ী
থাইল্যান্ডের স্তন্যপায়ী
কম্বোডিয়ার স্তন্যপায়ী
ভিয়েতনামের স্তন্যপায়ী
কাঠবিড়ালি
১৮৩৬-এ বর্ণিত স্তন্যপায়ী
ভারতের তীক্ষ্ণদন্তী
ব্রায়ান হজসন কর্তৃক নামকরণকৃত ট্যাক্সা
শেখ ফজলুল হক মনি স্টেডিয়াম

শেখ ফজলুল হক মনি স্টেডিয়াম বাংলাদেশের একটি জেলা পর্যায়ের স্টেডিয়াম। স্টেডিয়ামটি গোপালগঞ্জ পুরাতন স্টেডিয়াম নামেও পরিচিত। স্টেডিয়ামটি গোপালগঞ্জ জেলার গোপালগঞ্জ পৌরসভায় জেলা আদালতের দক্ষিণ-পূর্ব পাশে কোর্ট মসিজদ এলাকায় অবস্থিত। প্রথমত এই ভেন্যুটি গোপালগঞ্জ জেলা স্টেডিয়াম নামে তৈরী হলেও পরবর্তীতে বাংলাদেশের প্রয়াত রাজনীতিবিদ ও সাংবাদিক শেখ ফজলুল হক মনি স্মরণে এই স্টেডিয়ামের নাম পরিবর্তন করা হয়। এই স্টেডিয়ামে বাংলাদেশের জাতীয় দিবস সমূহে কুচকাওয়াজ এবং পেশাদার ফুটবল খেলা ও বয়স ভিত্তিক প্রতিযোগিতা নিয়মিত অনুষ্ঠিত হয়। স্টেডিয়ামটি বাংলাদেশ প্রিমিয়ার লিগ(বিপিএল)-এ ব্যবহৃত সপ্তম ভেন্যু।  বাংলাদেশের অন্যান্য সকল ক্রীড়া ভেন্যুর মতই এই স্টেডিয়ামটি জাতীয় ক্রীড়া পরিষদের অধিভুক্ত ও জেলা ক্রীড়া সংস্থার তত্ত্বাবধায়নে রয়েছে।

বিশেষত্ব 
মাঠ আয়তাকার হওয়ায় এই স্টেডিয়ামটি কেবলমাত্র ফুটবল ম্যাচের জন্য বহুল ব্যবহৃত হয়। স্টেডিয়ামের উত্তর-পূর্ব ও দক্ষিণ-পশ্চিম পাশে গ্যালারীর পরিবর্তে খোলা স্থান রয়েছে। উত্তর-পূর্বাংশে একটি ঢালাই করা ছোট কোর্ট রয়েছে যা ভলিবল খেলার জন্য ব্যবহৃত হয়।

নিয়মিত আয়োজন 
স্টেডিয়ামটিতে প্রতিবছর বাংলাদেশের স্বাধীনতা ও বিজয় দিবসে কুচকাওয়াজ, শরীরচর্চা প্রদর্শনী এবং মুক্তিযোদ্ধা ও শহীদ মুক্তিযোদ্ধা পরিবারকে সংবর্ধনা অনুষ্ঠান আয়োজিত হয়।

উল্লেখযোগ্য আয়োজন 

 ৩০ এপ্রিল, ২০১৮ঃ এই ভেন্যুতে বাংলদেশ ফুটবল ফেডারেশনের উদ্যোগে 'জেএফএ অনূর্ধ্ব-১৪ মহিলা জাতীয় ফুটবল চ্যাম্পিয়নশিপ-২০১৮’-এর গোপালগঞ্জ জোনের প্রতিযোগিতা শুরু হয়।
১৭-২৮ জুন, ২০১৯ঃ এই ভেন্যুতে বাংলদেশ ফুটবল ফেডারেশনের উদ্যোগে 'জেএফএ অনূর্ধ্ব-১৪ মহিলা জাতীয় ফুটবল চ্যাম্পিয়নশিপ-২০১৯’-এর গোপালগঞ্জ জোনের প্রতিযোগিতা হয়।
২০ জুন, ২০১৯ঃ এই ভেন্যুতে বাংলদেশ ফুটবল ফেডারেশনের উদ্যোগে 'বাফুফে-ইউনিসেফ অনূর্ধ্ব-১৬ জাতীয় মহিলা ফুটবল চ্যাম্পিয়নশিপ-২০১৯(ট্যালেন্ট হান্ট)’-এর গোপালগঞ্জ জোনের প্রতিযোগিতা শুরু হয়।

বাংলাদেশ প্রিমিয়ার লিগ ভেন্যু 
বাংলাদেশ প্রিমিয়ার লিগ(বিপিএল)-এ ঢাকার বাইরের ভেন্যুগুলির মধ্যে এই ভেন্যুটি দর্শকপ্রিয়। এই ভেন্যুটি ২০১২-১৩ মৌসুমে প্রথম বারের মত বিপিএল-এর জন্য মনোনীত হয়। বিপিএল ফুটবল ক্লাব মুক্তিযোদ্ধা সংসদ ক্রীড়া চক্র ঐ মৌসুমে এই ভেন্যুকে তাদের 'হোম গ্রাউন্ড' হিসেবে ব্যবহার শুরু করে, পরবর্তীতে ২০১৩-১৪ ২০১৬ ও ২০১৮-১৯ মৌসুমেও এই ভেন্যুটি ব্যবহৃত হয়েছে।

ধারণ ক্ষমতা 
স্টেডিয়ামটির গ্যালারী ও প্যাভেলিয়ন বর্তমানে ৫,০০০ দর্শক ধারণ করতে পারে। তবে উত্তর-পূর্ব ও দক্ষিণ-পশ্চিম পাশে গ্যালারী সম্প্রসারণ করা হলে ধারণ ক্ষমতা ৮,০০০-এ উন্নীত হবে।

অন্যান্য ব্যবহার 

 এই স্টেডিয়ামটিতে ঈদুল ফিতরের নামজের জন্য পৌর ঈদ্গাহের বিকল্প স্থান হিসেবে ব্যবহৃত হয়েছে। 
 এই স্টেডিয়ামটি হেলিকপ্টার অবতরণের জন্য ব্যবহৃত হয়।

আরও দেখুন
 বাংলাদেশের স্টেডিয়ামের তালিকা
বান্দরবান স্টেডিয়াম
শেখ কামাল স্টেডিয়াম
বাংলাদেশ প্রিমিয়ার লিগ (ফুটবল)

তথ্যসূত্র

বহিঃসংযোগ 
 গোপালগঞ্জ জেলা ক্রীড়া সংস্থা

বাংলাদেশের স্টেডিয়াম
বাংলাদেশের ফুটবল মাঠ
গোপালগঞ্জ জেলা
রোহতাস জেলা

রোহতাস জেলা (; ) হলো ভারতের বিহার রাজ্যের ৩৮টি জেলার অন্যতম।

রোহতাস জেলা পাটনা বিভাগের অন্তর্গত একটি জেলা। এই জেলার আয়তন ৩৮৫০ বর্গকিলোমিটার। ২০১১ সালের জনগণনা অনুসারে এই জেলার জনসংখ্যা ২,৯৬২,৫৯৩। ভোজপুরি ও হিন্দি ভাষা এই অঞ্চলে প্রচলিত।

ইতিহাস
রোহতাস জেলার সদর সাসারাম একটি ঐতিহাসিক শহর। রোহতাস জেলার রোহতাসগড় দুর্গটি মধ্যযুগে একটি গুরুত্বপূর্ণ দুর্গ ছিল।

বর্তমানে এই জেলাটি রেড করিডোরের অন্তর্গত।

ভূগোল
রোহতাস জেলার আয়তন । আয়তনের দিক থেকে এই জেলা সলোমন দ্বীপপুঞ্জের মালাইটা দ্বীপের প্রায় সমান।

রোহতাস জেলার আয়তন ছোটো হলেও এই জেলার ভৌগোলিক গঠনের মধ্যে বৈচিত্র্য দেখা যায়। কৈমুর পর্বতমালা ও রোহতাস মালভূমি এই জেলার একাংশে অবস্থিত। মধ্যপ্রদেশ রাজ্যে উৎপন্ন সোন নদী (গঙ্গার শাখানদী) এই রাজ্যের অধিকাংশ অঞ্চলে একটি প্লাবন সমভূমি সৃষ্টি করেছে। বিন্ধ্য পর্বতমালার অংশ কৈমুর পর্বতমালার যে অংশটি এই জেলায় অবস্থিত সেটি কিছুকাল আগে পর্যন্ত গভীর বনে আচ্ছন্ন ছিল। এখন অবশ্য দ্রুত বন কেটে ফেলা হয়েছে জ্বালানির কাঠ সংগ্রহের জন্য। রোহতাস জেলার সমভূমি অঞ্চল বেশ উর্বর এবং সেই কারণে ঘন জনবসতিবহুল।

বিভাগ
রোহতাস জেলা তিনটি মহকুমায় বিভক্ত। এগুলি হল: সাসারাম, বিক্রমগঞ্জ ও দেহরি।

অর্থনীতি
১৯৮০ সাল পর্যন্ত রোহতাস জেলার ডালমিয়ানগর ছিল ভারতের অন্যতম প্রধান শিল্পনগরী। এখানে চিনি, সবজি তেল, সিমেন্ট, কাগজ ও কেমিক্যাল কারখানা ছিল। কিন্তু এগুলি এখন বন্ধ। ডাকাতি, দুষ্কৃতিদের দৌরাত্ম্য ও স্থানীয় মাফিয়াদের অত্যাচারের ফলে এই অঞ্চলের শিল্পের অবনতি ঘটে। ২০০৮-০৯ সালের বাজেটে ডালমিয়ানগরে একটি রেল কারখানা স্থাপনের প্রস্তাব রাখা হয় এবং ডালমিয়ানগর কারখানাটির প্রাঙ্গণ রেল মন্ত্রক কর্তৃক অধিগৃহীত হয়।

দেহরি অন সোন একটি বিখ্যাত কয়লা ডিপো। সারা উত্তর ভারত থেকে খদ্দেররা এখানে আসে কয়লা কিনতে। এখানে ৬.৬ মেগাওয়াট বিদ্যুৎ উৎপাদনকারী একটি জলবিদ্যুৎ কেন্দ্রও রয়েছে।

২০০৬ সালে ভারত সরকারের পঞ্চায়েত মন্ত্রক দেশের ২৫০টি সর্বাধিক অনগ্রসর জেলাগুলির তালিকায় রোহতাস জেলার নাম নথিভুক্ত করে। বিহারের যে ৩৬টি জেলা অনগ্রসর অঞ্চল অনুদান তহবিল কর্মসূচির অধীনে অনুদান পায়, রোহতাস জেলা তার মধ্যে অন্যতম।

পরিবহণ ব্যবস্থা
এই জেলায় সোন নদীর উপর পাশাপাশি নির্মিত সড়ক ও রেলসেতু দুটি জাতীয় গুরুত্বসম্পন্ন। ১৯৬৩-৬৫ সালে গ্যামন ইন্ডিয়া কর্তৃক নির্মিত সড়ক সেতুটি এশিয়ার দ্বিতীয় দীর্ঘতম সড়ক সেতু। এই সেতুটির নাম জওহর সেতু। এই সেতুটির দৈর্ঘ্য ৩০৬১ মিটার। পাটনায় গঙ্গা নদীর উপর নির্মিত মহাত্মা গান্ধী সেতু (দৈর্ঘ্য ৫৪৭৫ মিটার) নির্মিত হওয়ার আগে পর্যন্ত এটিই ছিল এশিয়ার দীর্ঘতম সড়ক সেতু। নেহেরু সেতু নামে পরিচিত রেল সেতুটি ভারতের দ্বিতীয় দীর্ঘতম রেল সেতু।

সাসারাম শহরটি রেল ও সড়ক পথে রাজ্যের অন্যান্য অঞ্চলের সঙ্গে যুক্ত। সাসারাম ও দেহরি অন সোন জেলার দুটি গুরুত্বপূর্ণ স্টেশন। প্রায় সব প্রধান ট্রেনই এখানে থামে। গ্র্যান্ড ট্রাঙ্ক রোড এই দুই শহরের উপর দিয়েই গিয়েছে।

জনপরিসংখ্যান
২০১১ সালের জনগণনা অনুসারে, রোহতাস জেলার জনসংখ্যা ২,৯৬২,৫৯৩। জনসংখ্যার হিসেবে এই জেলা আর্মেনিয়া রাষ্ট্র বা মার্কিন যুক্তরাষ্ট্রের মিসিসিপি রাজ্যের প্রায় সমান। আয়তনের হিসেবে ভারতের ৬৪০টি জেলার মধ্যে এই জেলার স্থান ১২৭তম।  জেলার জনঘনত্ব । ২০০১-২০১১ দশকে এই জেলার জনসংখ্যা বৃদ্ধির হার ২০.২২%। রোহতাস জেলায় লিঙ্গানুপাতের হার প্রতি ১০০০ পুরুষে ৯১৪ জন মহিলা। এই জেলার সাক্ষরতার হার ৭৬.৫৯%, যা বিহার রাজ্যে সর্বাধিক।

বনাঞ্চল
১৯৮২ সালে কৈমুর বন্যপ্রাণী অভয়ারণ্য গঠিত হলে রোহতাস জেলার কিয়দংশ এই অভয়ারণ্যের মধ্যে পড়ে। এই অভয়ারণ্যটির আয়তন ।

তথ্যসূত্র

বহিঃসংযোগ 
 Rohtas Information Portal

পাটনা বিভাগ
বিহারের জেলা
আরামবাগ ক্রীড়া সংঘ

আরামবাগ ক্রীড়া সংঘ বাংলাদেশের একটি ফুটবল ক্লাব। এটি ঢাকার আরামবাগে অবস্থিত। আরামবাগ ক্রীড়া সংস্থা ১৯৫৮ সালে প্রতিষ্ঠিত হয়।

বর্তমান খেলোয়াড়

অর্জন 
৪র্থ এবং ৫ম শীতল মহিলা হ্যান্ডবলে এ ক্লাব চ্যাম্পিয়ন হয়। নেপালে আলফা কাপ চ্যাম্পিয়ন। ১৯৯৫ সালে সিকিমে অনুষ্ঠিত অষ্টম চিফ মিনিস্টার গোল্ডকাপ ফুটবল টুর্নামেন্টে রানার্সআপ এবং ভারতের নাগজী গোল্ডকাপ টুর্নামেন্টে রানার্সআপ হয়। এছাড়া আরামবাগ ভারতের আগরতলায় স্বাধীনতার সুবর্ণ জয়ন্তী ফুটবল টুর্নামেন্ট কাপে অংশগ্রহণ করে এবং বাংলাদেশে ফেডারেশন কাপ টুর্নামেন্টে রানার্সআপ হয়।

 স্বাধীনতা কাপ
বিজয়ী (১ বার): ২০১৮

 বাংলাদেশ চ্যাম্পিয়নশিপ লিগ
 রানার্স-আপ (১) : ২০২৫

তথ্যসূত্র 

 
বাংলাদেশের ফুটবল ক্লাব
১৯৫৮-এ প্রতিষ্ঠিত
বাংলাদেশের বাস্কেটবল ক্লাব
বাংলাদেশের ভলিবল ক্লাব
ঢাকায় ক্রীড়া
১৯৫৮-এ প্রতিষ্ঠিত ফুটবল ক্লাব
১৯৫৮-এ পূর্ব পাকিস্তানে প্রতিষ্ঠিত
ডন অনুরাসিরি

সাঙ্গারঙ্গে ডন অনুরাসিরি (; জন্ম: ২৫ ফেব্রুয়ারি, ১৯৬৬) পানাদুরা এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। ১৯৮৬ থেকে ১৯৯৮ মেয়াদকালে শ্রীলঙ্কা ক্রিকেট দলের অন্যতম সদস্য ছিলেন।

দলে তিনি মূলতঃ বামহাতি অর্থোডক্স স্পিনার হিসেবে আন্তর্জাতিক ক্রিকেটে অংশগ্রহণ করেছেন। এছাড়াও ডানহাতে ব্যাটিংয়ে পারদর্শিতা দেখিয়েছেন ডন অনুরাসিরি।

খেলোয়াড়ী জীবন 
সমগ্র খেলোয়াড়ী জীবনে ১৮ টেস্ট ও ৪৫টি একদিনের আন্তর্জাতিকে অংশগ্রহণ করেছেন তিনি। তবে, জাতীয় দলে অনিয়মিত ছিলেন তিনি। ১৪ মার্চ, ১৯৮৬ তারিখে কলম্বোয় অনুষ্ঠিত সফরকারী পাকিস্তানের বিপক্ষে রোশন মহানামা ও কৌসলা কুরুপ্পুয়ারাচ্চি’র সাথে ২০ বছর বয়সে টেস্ট অভিষেক ঘটে তার। খেলায় তিনি মাত্র ৪ ওভার বোলিং করেন। ঐ খেলায় তার দল ৮ উইকেটের ব্যবধানে পাকিস্তানকে পরাজিত করেছিল। অংশগ্রহণকৃত টেস্টসমূহের কোনটিতেই পাঁচ উইকেট পাননি। তবে, ১৯৯২-৯৩ মৌসুমে সফরকারী অস্ট্রেলিয়ার বিপক্ষে সিরিজে ১০ উইকেট পেয়েছিলেন।

১৯৯৪ সালে শ্রীলঙ্কা ক্রিকেট বোর্ডের সাথে তার কিছুটা মনোমালিন্য ঘটে। এরফলে ধারণা করা হয়েছিল যে, তার আন্তর্জাতিক ক্রিকেট শেষ হয়ে গেছে। কিন্তু, ১৯৯৭-৯৮ মৌসুমে জিম্বাবুয়ের বিপক্ষে খেলার জন্য আমন্ত্রিত হন। মুত্তিয়া মুরালিধরনের সাথে বোলিং জুটি গড়ে ৩/৬৫ ও ১/৪১ লাভ করে দলকে জয়ে সহায়তা করেন। এরপর তিনি আরও তিনটি প্রথম-শ্রেণীর ক্রিকেটে অংশ নিয়েছিলেন।

ক্রিকেট বিশ্বকাপ 
১৯৯২ সালের ক্রিকেট বিশ্বকাপ প্রতিযোগিতায় দলের অন্যতম সদস্য ছিলেন অনুরাসিরি। রাউন্ড-রবিন পর্বে দক্ষিণ আফ্রিকার বিপক্ষে ৩/৪১ লাভ করেন। প্রতিযোগিতার চতুর্দশ খেলায় তিনি একে-একে আদ্রিয়ান কুইপার, হানসি ক্রনিয়ে, রিচার্ড স্নেলকে আউট করে দলের ৩ উইকেটের জয়ে সবিশেষ ভূমিকা রাখেন।

তথ্যসূত্র

আরও দেখুন 
 সনাথ জয়াসুরিয়া
 অরবিন্দ ডি সিলভা
 কৌসলা কুরুপ্পুয়ারাচ্চি
 ১৯৯২ ক্রিকেট বিশ্বকাপ
 শ্রীলঙ্কা জাতীয় ক্রিকেট দল

বহিঃসংযোগ 
 
 

১৯৬৬-এ জন্ম
জীবিত ব্যক্তি
১৯৮৭ ক্রিকেট বিশ্বকাপের ক্রিকেটার
১৯৯২ ক্রিকেট বিশ্বকাপের ক্রিকেটার
পানাদুরা স্পোর্টস ক্লাবের ক্রিকেটার
বাসনাহিরা সাউথের ক্রিকেটার
শ্রীলঙ্কান ক্রিকেটার
শ্রীলঙ্কার টেস্ট ক্রিকেটার
শ্রীলঙ্কার একদিনের আন্তর্জাতিক ক্রিকেটার
পানাদুরা থেকে আগত ক্রিকেটার
আব্দুল বাতেন মজুমদার কমল

আব্দুল বাতেন মজুমদার কোমল (জন্ম: ২ আগস্ট ১৯৮৭; আব্দুল বাতেন নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে কোন ক্লাবের সাথে চুক্তিবদ্ধ নন। তিনি সর্বশেষ বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব আরামবাগ এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেছেন। তিনি মূলত একজন বাম মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং আক্রমণাত্মক মধ্যমাঠের খেলোয়াড় হিসেবে খেলে থাকেন।

২০০৩–০৪ মৌসুমে, বাংলাদেশী ফুটবল ক্লাব বাসাবো ক্লাবের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন। অতঃপর ২০০৫–০৬ মৌসুমে তিনি ফকিরেরপুলে যোগদান করেছেন। ফকিরেরপুলে ২ মৌসুম অতিবাহিত করার পর ঢাকা মোহামেডানের সাথে চুক্তি স্বাক্ষর করেছেন। পরবর্তীকালে, তিনি শেখ জামাল, ঢাকা আবাহনী, ঢাকা মোহামেডান এবং চট্টগ্রাম আবাহনীর হয়ে খেলেছেন। সর্বশেষ ২০২০ সালে, তিনি চট্টগ্রাম আবাহনী হতে আরামবাগে যোগদান করেছিলেন।

তিনি ২০০৯ সালে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ২০-এর অধিক ম্যাচে ১টি গোল করেছেন।

প্রারম্ভিক জীবন 
আব্দুল বাতেন মজুমদার কোমল ১৯৮৭ সালের ২রা আগস্ট তারিখে বাংলাদেশের ঢাকায় জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল 
২০০৯ সালের ৮ই ডিসেম্বর তারিখে, মাত্র ২২ বছর ৪ মাস ৭ দিন বয়সে, বাতেন শ্রীলঙ্কার বিরুদ্ধে ২০০৯ সাফ চ্যাম্পিয়নশিপে গ্রুপ পর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৮২তম মিনিটে আক্রমণভাগের খেলোয়াড় এনামুল হকের বদলি খেলোয়াড় হিসেবে তিনি মাঠে প্রবেশ করেন। ম্যাচটি বাংলাদেশ ২–১ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে বাতেন মাত্র ১টি ম্যাচে অংশগ্রহণ করেছেন। জাতীয় দলের হয়ে অভিষেকের ৩ বছর ৩ মাস ১৬ দিন পর, বাংলাদেশের জার্সি গায়ে প্রথম গোলটি করেন; ২০১১ সালের ২৩শে মার্চ তারিখে, মিয়ানমারে বিরুদ্ধে ম্যাচের দ্বিতীয় গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন।

পরিসংখ্যান

আন্তর্জাতিক

আন্তর্জাতিক গোল

তথ্যসূত্র

বহিঃসংযোগ 
 
 
 
 

১৯৮৭-এ জন্ম
জীবিত ব্যক্তি
বাংলাদেশী ফুটবলার
ফুটবল ফরোয়ার্ড
ফকিরেরপুল ইয়ংমেন্স ক্লাবের ফুটবলার
আবাহনী লিমিটেডের (ঢাকা) ফুটবলার
মোহামেডান স্পোর্টিং ক্লাবের (ঢাকা) ফুটবলার
শেখ জামাল ধানমন্ডি ক্লাবের ফুটবলার
আবাহনী লিমিটেডের (চট্টগ্রাম) ফুটবলার
আরামবাগ ক্রীড়া সংঘের ফুটবলার
বাংলাদেশের আন্তর্জাতিক ফুটবলার
এশিয়ান গেমসে বাংলাদেশের প্রতিযোগী
২০১০ এশিয়ান গেমসের ফুটবলার
ফেনী জেলার ব্যক্তি
দক্ষিণ এশীয় গেমসে স্বর্ণপদক বিজয়ী বাংলাদেশী
দক্ষিণ এশীয় গেমসে ফুটবলে পদক বিজয়ী
চট্টগ্রাম বিভাগের ক্রীড়াবিদ
২১শ শতাব্দীর বাংলাদেশী পুরুষ ক্রীড়াবিদ
বাংলাদেশী পুরুষ ফুটবলার
বাংলাদেশের আন্তর্জাতিক যুব ফুটবলার
পুরুষ ফুটবল ফরোয়ার্ড
ইউভাইস কারনাইন

শাওল হামিদ ইউভাইস কারনাইন (জন্ম: ১১ আগস্ট, ১৯৬২) কলম্বোয় জন্মগ্রহণকারী শ্রীলঙ্কার সাবেক ক্রিকেটার। ১৯৮৪ থেকে ১৯৯০ মেয়াদে শ্রীলঙ্কা ক্রিকেট দলের পক্ষে একদিনের আন্তর্জাতিকে অংশ নিয়েছেন। দলে তিনি মূলতঃ ডানহাতি মিডিয়াম ফাস্ট বোলার ছিলেন। ঘরোয়া প্রথম-শ্রেণীর ক্রিকেটে মুরস স্পোর্টস ক্লাব ও নন্দেস্ক্রিপ্টস ক্রিকেট ক্লাবের প্রতিনিধিত্ব করেন ইউভাইস কারনাইন।

খেলোয়াড়ী জীবন 
১৯৮২-৮৩ মৌসুমে মুরস স্পোর্টস ক্লাব ও নন্দেস্ক্রিপ্টস ক্রিকেট ক্লাবের পক্ষে খেলেন তিনি।
মার্চ, ১৯৮৪ সালে সফরকারী নিউজিল্যান্ডের বিপক্ষে তার একদিনের আন্তর্জাতিকে অভিষেক ঘটে। মোরাতুয়ার টাইরোন ফার্নান্দো স্টেডিয়ামে অনুষ্ঠিত ঐ খেলায় তিনি পাঁচ-উইকেট লাভ করেছিলেন। এরপূর্বে অর্জুনা রানাতুঙ্গা’র সাথে ৭ম উইকেট জুটিতে গুরুত্বপূর্ণ অবদান রাখেন ও ২৪ বলে ২৮ রান তুলেছিলেন। পরে বোলিংয়ে নেমে ২৬ রানে ৫ উইকেট দখল করেন তিনি ও নিউজিল্যান্ড দলকে ১১৬ রানে অল-আউটে সবিশেষ ভূমিকা রাখেন। এরফলে একদিনের আন্তর্জাতিকের ইতিহাসে প্রথম খেলোয়াড় হিসেবে অভিষেকেই পাঁচ-উইকেট লাভের বিরল কৃতিত্বের অধিকারী হন তিনি। ব্যাট ও বলে সমান অবদান রেখে শ্রীলঙ্কার জয়ে অবদান রাখায় তিনি ম্যান অব দ্য ম্যাচের পুরস্কার পান। উইজডেন ক্রিকেটার্স অ্যালমেনাক কর্তৃপক্ষ তার ভূয়সী প্রশংসা করে।

বিশ্ব সিরিজ ক্রিকেট ও ক্রিকেটে বিশ্ব চ্যাম্পিয়নশীপে খেলার জন্য তাকে মনোনীত করা হয়। উভয় প্রতিযোগিতাই ১৯৮৪-৮৫ মৌসুমে অস্ট্রেলিয়ায় অনুষ্ঠিত হয়েছিল। তন্মধ্যে, বিশ্ব সিরিজ ক্রিকেটে ৯ খেলায় ৪৩.২৫ গড়ে ১৭৩ রান তোলেন। কিন্তু অধিক রান দেয়ায় তার বোলিং বেশ সমালোচনার পর্যায়ে চলে যায়। ১৯৮৮ সালে উইলস এশিয়া কাপে ভারতকে পরাজিত করার ক্ষেত্রে তিনিও ভূমিকা রাখেন। ১৯৯০ সালে সংযুক্ত আরব আমিরাতে অনুষ্ঠিত অস্ট্রাল-এশিয়া কাপে খেলেন। এ প্রতিযোগিতায় তিনি সর্বশেষ খেলেন।

ক্রিকেট খেলা থেকে অবসর নেয়ার পর শ্রীলঙ্কা জাতীয় মহিলা ক্রিকেট দলের নির্বাচকমণ্ডলীর অন্যতম সদস্য হিসেবে রয়েছেন।

তথ্যসূত্র

আরও দেখুন 
 ডন অণুরাসিরি
 টনি ডোডেমাইড
 শ্রীলঙ্কা জাতীয় ক্রিকেট দল
 একদিনের আন্তর্জাতিক অভিষেকে ৫ উইকেট লাভকারী ক্রিকেটারদের তালিকা

বহিঃসংযোগ 
 

শ্রীলঙ্কান ক্রিকেটার
১৯৬২-এ জন্ম
জীবিত ব্যক্তি
শ্রীলঙ্কার একদিনের আন্তর্জাতিক ক্রিকেটার
একদিনের আন্তর্জাতিক ক্রিকেট অভিষেকে ৫ উইকেট লাভকারী ক্রিকেটার
নন্দেস্ক্রিপ্টস ক্রিকেট ক্লাবের ক্রিকেটার
মুরস স্পোর্টস ক্লাবের ক্রিকেটার
কলম্বো থেকে আগত ক্রিকেটার
আজিলিসেস

আজিলিসেস খ্রিস্টপূর্ব প্রথম শতাব্দীর একজন ইন্দো-সিথিয় শাসক ছিলেন।

মুদ্রা 
আজিলিসেসের নামাঙ্কিত যে সকল দ্বিভাষী মুদ্রা আবিষ্কৃত হয়েছে, তার কয়েকটিতে এক পিঠে খরোষ্ঠী লিপিতে আজিলিসেসের নাম (রাজাতিরাজস মহতস অয়িলিসস) উৎকীর্ণ থাকলেও মুদ্রাগুলির অপর পিঠে ইন্দো-সিথিয় শাসক প্রথম আজেসের নাম (বাসিলেওস বাসিলেওন মেগালোউ আজোউ) গ্রিক লিপিতে উৎকীর্ণ রয়েছে। সেই কারণে হোয়াইটহেড এই দুই শাসককে একই ব্যক্তি বলে মনে করেছেন, কিন্তু উইলিয়াম উডথর্প টার্ন তাদের দুইজনকে সমকালীন দুইজন শাসক হিসেবে চিহ্নিত করেছেন। ম্যাকডাওয়েলের মনে করেছেন যে, প্রথম আজেসের মুদ্রার ওপর নিজের নাম উৎকীর্ণ করার কারণে আজিলিসেস প্রথম আজেসের পরবর্তী শাসক ছিলেন। এই সকল মুদ্রায় আজিলিসেসের অশ্বারূঢ় চাবুকধারী প্রতিকৃতি মুদ্রিত রয়েছে। তার অপর একটি মুদ্রায় ভারতীয় দেবী লক্ষ্মীর মূর্তি খোদাই করা রয়েছে।

তথ্যসূত্র 

ইন্দো-সিথিয় রাজা
ফাবিও লোপেজ

ফাবিও লোপেজ (; জন্ম: ১৭ জুন ১৯৭৩) একজন ইতালীয় ফুটবল ম্যানেজার এবং সাবেক ফুটবলার। তিনি একজন অভিজ্ঞ ফুটবল কোচ হিসাবে অনেক খ্যাতিমান ক্লাবে দায়িত্ব পালন করেছেন। সর্বশেষ তিনি বাংলাদেশ জাতীয় ফুটবল দলের অন্তবর্তীকালীন কোচ হিসাবে নিয়োগ পান।

খেলোয়াড়ী জীবন
লোপেজ তার খেলোয়াড়ী জীবন শুরু করেন এ.এস. রোমা একাডেমিতে গোলরক্ষক হিসাবে। কিন্তু অল্প সময়ের ব্যবধানে তিনি ১৯৯২-৯৩ মৌসুমে হাটুতে গুরুতর আঘাত পেয়ে খেলোয়াড়ী জীবনের সমাপ্তি ঘটান।

প্রাথমিক বছর

কোচিং ক্যারিয়ার

বাংলাদেশ জাতীয় দল
লোপেজ প্রথম কোন ইতালীয় কোচ হিসাবে সেপ্টেম্বর ২০১৫ তারিখে বাংলাদেশ জাতীয় দলের কোচ হিসাবে নিয়োগ পান।

সম্মাননা
 আঞ্চলিক কাপ চ্যাম্পিয়নশিপ - ইউরোলিমপিয়া
 তিনটি আঞ্চলিক কাপ - রোমা টিম খেলাধুলা
 ৩ স্থান  আ লাইগা এফকে সিয়াউলিয়াই চ্যাম্পিয়নশিপ
 ৩ স্থান বি.জি. স্পোর্টস ক্লাব চ্যাম্পিয়নশিপ

তথ্যসূত্র

বহিঃসংযোগ
 ফাবিও লোপেজ অফিসিয়াল ওয়েবসাইট

ইতালীয় ফুটবলার
বাংলাদেশ জাতীয় ক্রিকেট দলের কোচ
১৯৭৩-এ জন্ম
জীবিত ব্যক্তি
ইতালীয় ফুটবল কোচ
বাংলাদেশ জাতীয় ফুটবল দলের ম্যানেজার
আরোয়াল জেলা

আরোয়াল জেলা হল ভারতের বিহার রাজ্যের ৩৯টি জেলার অন্যতম। এই জেলার সদর শহর আরোয়াল। আরোয়াল জেলা আগে জেহানাবাদ জেলার অংশ ছিল।

২০১১ সালের পরিস্থিতি অনুসারে, বিহার শেখপুরা ও শেওহর জেলার পরই বিহারের তৃতীয় সবচেয়ে কম জনবহুল জেলা।

ইতিহাস 
১৯৯৭ সালে অরোয়াল জেলার লক্ষ্মণপুর বাথেতে একটি দলিত গণহত্যার ঘটনা ঘটে। বর্তমানে অরোয়াল জেলা রেড করিডোরের অংশ।

ভূগোল 
অরোয়াল জেলার আয়তন । আয়তনের দিক থেকে এই জেলা কানাডার ফলি দ্বীপের প্রায় সমান।

অর্থনীতি 
অরোয়াল জেলার অর্থনীতি মূলত কৃষিভিত্তিক। এই জেলায় বিশেষ শিল্প দেখা যায় না। ধান, গম ও ডাল এই জেলার প্রধান কৃষিজ ফসল। এই জেলায় সেচের সুবন্দোবস্ত থাকলেও পরিকাঠামো ও বিদ্যুতের অভাবে কৃষকরা তাতে বিশেষ উপকার পান না।

বিভাগ 
অরোয়াল জেলা মগধ বিভাগের অন্তর্গত। ২০০১ সালের ২০ অগস্ট জেহানাবাদ জেলা বিভাজিত করে এই জেলা গঠন করা হয়। এই জেলায় একটি মাত্র মহকুমা রয়েছে। সেটি হল অরোয়াল সদর। এই মহকুমাটি আবার চারটি ব্লকে বিভক্ত। এগুলি হল: অরোয়াল, কারপি, কেলের, কুরথা ও সূর্যপুর বনশি।

জনপরিসংখ্যান 
২০১১ সালের জনগণনা অনুসারে, অরোয়াল জেলার জনসংখ্যা ৭০০,৮৪৩। জনসংখ্যার দিক থেকে এই জেলা ভুটান রাষ্ট্র বা মার্কিন যুক্তরাষ্ট্রের নর্থ ডাকোটা রাজ্যের প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ৫০২তম। এই জেলার জনঘনত্ব । ২০০১-২০১১ দশকে এই জেলার জনসংখ্যা বৃদ্ধির হার ১৯.২১%। অরোয়াল জেলায় লিঙ্গানুপাতের হার প্রতি ১০০০ পুরুষে ৯২৭ জন মহিলা এবং সাক্ষরতার হার ৬৯.৫৪%।

তথ্যসূত্র

বহিঃসংযোগ 
 Official site

 
বিহারের জেলা
 
মগধ বিভাগ
জেহানাবাদ জেলা

জেহানাবাদ জেলা হল ভারতের বিহার রাজ্যের ৩৯টি জেলার অন্যতম। এই জেলার সদর শহর জেহানাবাদ। এই জেলাটি মগধ বিভাগের অন্তর্গত। জেহানাবাদ রাজ্যের রাজধানী পাটনা থেকে ৪৫ কিলোমিটার এবং গয়া থেকে ৪৩ কিলোমিটার দূরে অবস্থিত।

দরধা ও যমুনাইয়া নামে দুটি ছোটো নদীর সংগমস্থলে জেহানাবাদ শহরটি অবস্থিত। জেহানাবাদ জেলা মগধ অঞ্চলের কেন্দ্রস্থলে অবস্থিত। এখানকার স্থানীয় ভাষাটি হল মাগধী। এই জেলায় নকশাল জঙ্গিরা সক্রিয়। বর্তমানে এই জেলাটিতে উন্নয়নের কাজ চলছে এবং দ্রুত হারে কর্মসংস্থান প্রকল্পগুলি চালু হচ্ছে।

ইতিহাস
জাহানাবাদ জেলায় বিখ্যাত বরাবর গুহাসমূহ অবস্থিত। এগুলি ভারতের প্রাচীনতম বিদ্যমান পাথর-কাটা গুহা। মৌর্য যুগে (খ্রিস্টপূর্ব ৩২২-১৮৫ অব্দ) এই গুহাগুলি নির্মিত হয়েছিল। এগুলির কোনো কোনোটিতে অশোকের শিলালিপিও আছে।

মুঘল সম্রাট শাহজাহান ও আর্জুমন্দ বানু বেগমের কন্যা জাহানারা বেগম সাহিবের নামানুসারে এই জেলার নামকরণ করা হয়েছে।

১৮৭২ সালে গয়া জেলার জাহানাবাদ মহকুমাটি গঠিত হয়। ১৯৮৬ সালের ১ অগস্ট জাহানাবাদ মহকুমাটি পৃথক জেলার স্বীকৃতি পায়। বর্তমানে এই জেলা রেড করিডোরের অন্তর্গত।

ভূগোল
জাহানাবাদ জেলার আয়তন । আয়তনের দিক থেকে এই জেলা মেক্সিকোর আইলা অ্যাঞ্জেল ডে লা গার্ডার প্রায় সমান।

অর্থনীতি
২০০৬ সালে ভারত সরকারের পঞ্চায়েত মন্ত্রক দেশের ২৫০টি সর্বাধিক অনগ্রসর জেলার তালিকায় জাহানাবাদ জেলার নাম অন্তর্ভুক্ত করে। বিহারের যে ৩৬টি জেলা অনগ্রসর অঞ্চল অনুদান তহবিল কর্মসূচির অধীনে অনুদান পেয়ে থাকে, এই জেলা তার মধ্যে অন্যতম।

বিভাগ
জাহানাবাদ জেলায় একটি মাত্র মহকুমা আছে। সেটি হল জাহানাবাদ। এই মহকুমাটি আবার সাতটি ব্লকে বিভক্ত। এগুলি হল: জাহানাবাদ, কাকো, মদনগঞ্জ, ঘোসি, হুলাসগঞ্জ, মখদুমপুর ও রত্নি ফরিদপুর।

জনপরিসংখ্যান
২০১১ সালের জনগণনা অনুসারে জাহানাবাদ জেলার জনসংখ্যা ১,১২৪,১৭৬। এই জনসংখ্যা সাইপ্রাস রাষ্ট্র বা মার্কিন যুক্তরাষ্ট্রের রোড আইল্যান্ড রাজ্যের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ৪১৪তম। জাহানাবাদ জেলার জনঘনত্ব । ২০০১-২০১১ দশকে এই জেলার জনসংখ্যা বৃদ্ধির হার ২১.৩৪%। জেলার লিঙ্গানুপাতের হার প্রতি ১০০০ পুরুষে ৯১৮ জন মহিলা এবং সাক্ষরতার হার ৬৮.২৭%।

আরও দেখুন
বিহারের জেলাগুলির তালিকা

তথ্যসূত্র

বহিঃসংযোগ
 Jehanabad district website
 Jehanabad Information Portal

মগধ বিভাগ
বিহারের জেলা

জেহানাবাদ জেলা
নিউ প্রভিডেন্স

নিউ প্রভিডেন্স হলো বাহামা দ্বীপপুঞ্জের সবচেয়ে জনবহুল দ্বীপ। বাহামা দ্বীপপুঞ্জের মোট জনসংখ্যার ৭০% এ দ্বীপে বাস করে। বাহামা দ্বীপপুঞ্জের রাজধানী নাসাউ নিউ প্রভিডেন্স দ্বীপে অবস্থিত। ক্রিস্টোফার কলম্বাসের নিউ ওয়ার্ল্ড আবিস্কারের পর দ্বীপের মালিকানা স্পেনের ছিলো। কিন্তু এখানে বসতি স্থাপন করতে স্প্যানিশ সরকারের কোন আগ্রহ ছিলো না। দ্বীপের সবচেয়ে বড় শহর নাসাউের পূর্বনাম ছিলো চার্লসটাউন। এটি ১৬৮৪ সালে স্প্যানিশদের দ্বারা ধ্বংসস্তুপে পরিণত হয়। এটি পুননির্মাণ এবং পুননামকরণ করেন নিকোলাস ট্রট।

তথ্যসূত্র

বহিঃসংযোগ 
 বাহামা দ্বীপপুঞ্জের পর্যটন ওয়েবসাইট (মার্কিন যুক্তরাষ্ট্র) 
 বাহামা দ্বীপপুঞ্জের সরকারি ওয়েবসাইট
 

ক্যারিবীয় দ্বীপ
ভূমি

ভূমি, কখনো কখনো শুষ্ক ভূমি বলে চিহ্নিত করা হয়, হচ্ছে পৃথিবীর কঠিন বহিরাবরণ যা স্থায়ীভাবে পানিতে নিমজ্জিত হয় না। মানবজাতির প্রায় সকল প্রকার কর্মকান্ডই ভূমিতে সংগঠিত হয় যা কৃষি, বসতি এবং বিভিন্ন প্রকার প্রাকৃতিক সম্পদের দ্বারা সহায়তা করে।

তথ্যসূত্র 

ভূগোল
পৃথিবী
মূল বিষয়ের নিবন্ধ
প্রাকৃতিক ভূগোল
ভূগোল পরিভাষা
ভূমিরূপবিজ্ঞান
ঝালকাঠি-১

ঝালকাঠি-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ঝালকাঠি জেলায় অবস্থিত জাতীয় সংসদের ১২৫নং আসন।

সীমানা
ঝালকাঠি-১ আসনটি ঝালকাঠি জেলার রাজাপুর উপজেলা ও কাঁঠালিয়া উপজেলা নিয়ে গঠিত।

নির্বাচিত সাংসদ

নির্বাচন

২০১০-এর দশকে নির্বাচন

২০০০-এর দশকে নির্বাচন

১৯৯০-এর দশকে নির্বাচন

তথ্যসূত্র

বহিঃসংযোগ
 প্রথম আলোতে ঝালকাঠি-১

ঝালকাঠি জেলার জাতীয় সংসদীয় আসন
১৯৮৪-এ বাংলাদেশে প্রতিষ্ঠিত